Polarstär

De Polarstär ass deen hellste Stär (α) am Stärebild Ursa Minor (och am Volleksmond Klenge Won genannt). Hien ass no beim Nordpol vum Stärenhimmel (Himmelsnordpol).

Fir dëse Stär si vill Nimm iwwerliwwert, wat seng grouss Bedeitung an de verschiddenste Kulturkreesser erëmspigelt: Stella Polaris oder nëmme Polaris souwéi Nordstär; bei de Griiche vun der Antiquitéit huet hie Phoenice („de Phönizesche“) geheescht, aner Nimm sinn Alruccabah (arabesch al-Rukkabah „de Reider“), Angel Stär, Cynosaura, Cynosura (griichesch Κυνόσουρα „Schwanz vum Hond“), Lodestar, Mismar, Navigatoria, Tramontana, Yilduz (tierkesch yıldız „Stär“) a Poljarnaja. Déi systematesch Bezeechnung an der Astronomie ass α Ursae Minoris oder kuerz α UMi.

De Polarstär ass en Dräifachstäresystem (Stand: 01.2006): Polaris A, Polaris Ab an Polaris B. Polaris A ass en Iwwerris an ongeféier 2.000-mol sou hell wéi eis Sonn. De Polaris A gehéiert zu den Cepheiden an ass gläichzäiteg den nooste vun dëse Stären. De Polaris Ab ass en Zwergstär, deen de Polaris A an engem Ofstand vun zirka 3 Milliarde Kilometer a ronn 30 Joer ëmkreest.

 Date vum Polarstär 

+ Daten astronomesch Bezeechnungenα UMi (Alpha Ursae Minoris)
1 UMi 
HD 8890 
HR 424 Positioun (Equinoxe 2000.0)  RA 2h31m48.70s Dekl. +89°15'51.0" Siichtbar MagnitudePolaris A: 2,02m (variabel) / Polaris B: 8,6m Absolut Magnitude zirka -4,6M * Spektralklass,Liichtkraaftklass Polaris A: F7:Ib-II (blatzeg-giel) / Polaris B: F3V Ofstand vum Sonnesystem zirka 430 Liichtjoer

De Polarstär ass nëmme ronn 0,7° vum nërdlechen Himmelspol ewech an ass dofir op der nërdlecher Nordhallefkugel vun der Äerd d'ganzt Joer ze gesinn (zirkumpolar), op der Südhallefkugel dogéint kann hien net gesi ginn.

Säi Géigestéck op der Südhallefkugel ass de Stär Polaris australis, am Stärebild Octans als Sigma Octantis notéiert.

 Um Spaweck 
  extrasolar-planets.com - Polaris
  Demonstration der Präzession (ganz interessant Java)
  www.wissenschaft.de: Astronomen fotografieren den bislang nur theoretisch bekannten kleinsten Angehörigen des Dreiergespanns
  North Star's Unseen Companion Photographed

Kategorie:Stären
Kategorie:Stärebild Ursa Minor
Kategorie:Stären 2. Gréisst